jkorsvik/nowiki_second_scrape_merged huggingface dataset:
Lars Gullin

Lars Gullin (født 4. mai 1928 på Gotland, død 17. mai 1976) var en svensk jazzmusiker (piano, klarinett, bariton-saksofon), komponist og bandleder, kjent fra et titalls utgivelser,  og far til jazzmusikeren Peter Gullin.
Hans karriere startet som ung trekkspiller med vaudeville-preget musikk i eget band med Nisse Lind, før han ble med i militærband (1941) og jazzband i Visby, som Benny Goodman-inspirert klarinettist.  Utdannelsen ved Kungliga Musikhögskolan i Stockholm (1947–1951) avstedkom pianorolle i Charles Redlands orkester (47-48), overgang til bariton-saksofonist i Seymour Österwall-bandet (49-51) med bl.a.  Rolf Blomqvist saksofon og Jack Norén trommer.  Flere utgivelser resulterte, og han var også med i Thore Erlings storband.
Første soloutgivelse var Yellow Duck (1950) med Gunnar Almstedt bass og Zoot Sims.  Med Rolf Ericson etablerte han kvintett (1950) med Mats Olsson piano, Bengt Wittström bass, Nils-Bertil Dahlander trommer.  Gullin var også med i Nalenbandet, og gjorde flere innspillinger med Chet Baker.  Hans mest kjente melodi er Danny’s dream (1954), og viser hans skandinaviske cool jazz-tilnærming som ga ham internasjonalt ry.  For denne fikk han Gyllene Skivan 1954, som han også fikk i 1964 for a Portrait of my Pals.
Gullin samarbeidet en del med Lee Konitz, og foretok utover 1960-tallet flere utgivelser blant andre med Harry Bäcklund altsaksofon og Rolf Billberg.  I tiltakende grad komponerte han selv.  Etter hans tidlige død er der utgitt The Music of Lars Gullin, 75 compositions. (forlaget Stim), samt etablert «Lars Gullin-sällskapet».  Selskapet gir, i samarbeid med
Gotlands kulturavdeling og Orkesterjournalen, ut
den årlige «Lars Gullin Prize» deles ut til jazzmusikere som har virket i Gullins ånd.

1997 – Lars Sjösten
1998 – Peter Gullin
1999 – Gunnar Bergsten
2000 – Jan Allan
2001 – Seppo Paakkunainen
2002 – Gunnel Mauritzson
2003 – Nils Lindberg
2004 – Bernt Rosengren
2005 – Georg Riedel
2006 – Fredrik Norén
2007 – Gunnar Eriksson
2008 – Lennart Åberg
2009 – Rune Gustafsson
2010 – Bengt Hallberg
2011 – Bosse Broberg
2012 – Stefan Forssén
2013 – Elin Larsson
2014 – Lina Nyberg
2015 – Andreas Pettersson
2016 – Jonas Kullhammar«The Lars Gullin Tribute» var et verk initiert av Nordnorsk jazzsenter, med musikerne Lars Sjösten piano (i sin tid med-musikant av Gullin), John Pål Inderberg baritonsaksofon, Hallgeir Pedersen gitar, Ole Morten Vågan bass, Knut Starheim trombone, Roger Johansen trommer, Tore Johansen trompet, Atle Nymo og Jukka Perko saksofon.  De turnerte fra 2003 og noen år.


== Referanser ==


== Eksterne lenker ==
(en) Lars Gullin på Discogs 
(en) Lars Gullin på MusicBrainz 
(en) Lars Gullin på Spotify 
(en) Lars Gullin på AllMusic 
gullin.net «Lars Gullin-sällskapet»
Carsten Palmaer om Lars Gullin i Folket i bild 2008
Red River County

Red River County er et fylke i den amerikanske delstaten Texas. Det grenser mot Bowie County i øst, Morris County i sørøst, Titus County i sør, Franklin County i sørvest og mot Lamar County i vest. Det har også grense mot delstaten Oklahoma i nord.
Red River Countys totale areal er 2 739 km² hvorav 19 km² er vann. I 2000 hadde fylket 14 314 innbyggere og administrasjonssenteret ligger i byen Clarksville.  


== Byer ==
Annona
Avery
Bogata
Clarksville
Detroit
Deport (delvis, mesteparten i Lamar County)


== Eksterne lenker ==
(en) Offisielt nettsted 
(en) Red River County, Texas – kategori av bilder, video eller lyd på Commons
Bowie County

Bowie County er et fylke i den amerikanske delstaten Texas. Det ligger øst i staten og grenser mot Cass County i sør, Morris County i sørvest og mot Red River County i vest. Det har også grense mot delstatene Oklahoma i nord og Arkansas i øst.
Bowie Countys totale areal er 2 390 km² hvorav 90 km² er vann. I 2000 hadde fylket 89 306 innbyggere og administrasjonssenteret ligger i byen Boston. Det har fått sitt navn etter James Bowie som døde i slaget om Alamo. 


== Eksterne lenker ==
(en) Offisielt nettsted 
(en) Bowie County, Texas – kategori av bilder, video eller lyd på Commons
Cass County (Texas)

Cass County er et fylke i den amerikanske delstaten Texas. Det grenser mot Bowie County i nord, Marion County i sør og mot Morris County i vest. Det har også grense mot delstatene Arkansas i nordøst og Louisiana i sørøst.
Cass Countys totale areal er 2 487 km² hvorav 60 km² er vann. I 2000 hadde fylket 30 438 innbyggere og administrasjonssenteret ligger i byen Linden. Det har fått sitt navn etter senator Lewis Cass. 
I en periode på ti år, mellom 1861 og 1871, het fylket Davis County og var oppkalt etter Jefferson Davis, president i amerikas konfødererte stater.


== Eksterne lenker ==
(en) Offisielt nettsted 
(en) Cass County, Texas – kategori av bilder, video eller lyd på Commons
Marion County (Texas)

Marion County er et fylke i den amerikanske delstaten Texas. Det ligger i den østlige delen av staten. Det grenser mot Cass County i nord, Harrison County i sør, Upshur County i vest og mot Morris County i nordvest. Det har også grense mot delstaten Louisiana i øst.
Marion Countys totale areal er 1 089 km² hvorav 101 km² er vann. I 2000 hadde fylket 10 941 innbyggere og administrasjonssenteret ligger i byen Jefferson. Det har fått sitt navn etter Francis Marion som var general under den amerikanske uavhengighetskrigen. 


== Eksterne lenker ==
(en) Offisielt nettsted 
(en) Marion County, Texas – kategori av bilder, video eller lyd på Commons
Harrison County (Texas)

Harrison County er et fylke i den amerikanske delstaten Texas. Det ligger i den østlige delen av staten. Det grenser mot Marion County i nord, Panola County i sør, Rusk County i sørvest, Gregg County i vest og Upshur County i nordvest. Det har også grense mot delstaten Louisiana i øst.
Harrison Countys totale areal er 2 370 km² hvorav 42 km² er vann. I 2010 hadde fylket 65 631 innbyggere og administrasjonssenteret ligger i byen Marshall. Fylket ble opprettet i 1839 i den daværende republikken Texas og har fått sitt navn etter advokat Jonas Harrison. 


== Byer ==
Elysian Fields
Gill
Hallsville
Harleton
Jonesville
Karnack
Latex
Longview
Marshall
Nesbitt
Scottsville
Uncertain
Waskom
Woodlawn


== Referanser ==


== Eksterne lenker ==
(en) Offisielt nettsted 
(en) Harrison County, Texas – kategori av bilder, video eller lyd på Commons
Vidar Sandem

Vidar Sandem (født 1947) er en norsk skuespiller som var teatersjef på Det norske teatret i perioden 1997-2011.
Sandem er født i Båstad. Han gikk på Statens Teaterhøgskole 1968-1972 og debuterte i Hår på Den Nationale Scene i Bergen i 1972. Han har vært ansatt på Den Nationale Scene, Fjernsynsteatret og Det Norske Teatret og har gjestet de fleste av landets teatre. Han har også skrevet ti dramatiske verker og utga i 2017 romanen Livet er så kort at du tror det står stille. 
Han var teatersjef ved Det Norske Teatret fra 1997 til 2011 etter Otto Homlung og har også vært leder i Nordisk Teaterlederråd.  
Han er far til dramatiker Erlend Sandem.


== Skuespiller ==
Vidar Sandem gikk på Teaterskolen fra 1968 – 1972, og han debuterte i Hår på Den Nationale Scene i 1970.
Teater, roller i utvalg
Mester Olof i Mester Olof av August Strindberg, Fjernsynsteatret
Lennie i Mus og Menn av John Steinbeck, Det norske teatret
Peer Gynt i Peer Gynt av Henrik Ibsen, Teatret Vårt
Tom i Glassmenasjeriet av Tennesse Williams, Teatret Vårt
Matti i Puntila og drengen hans Matti av Bertolt Brecht, Det Norske Teatret
Lee i Rett Vest av Sam Shepard, Det Norske Teatret
Julius i Ungen av Oskar Braaten, Det Norske Teatret
Circus i Spill av Odd Selmer, Den Nationale Scene
Max i Stiftelsen av Antonio Buero Vallejo, Det Norske Teatret
Martin i Anne Pedersdotter av Wiers Jenssen, Det Norske Teatret
Moris i Kontrakten av Slawomir Mrozek, Det Norske TeatretFilm, roller i utvalg
Tor i Svend Wam & Petter Vennerøds Adjø solidaritet (1985)
Jens Falch i Sølve Skagens Brun bitter (1988)
Hovedroller i Odd Selmers Løperne og Jan Bulls Læregutter


== Forfatterskap ==
Vidar Sandem har skrevet en rekke skuespill og hørespill som har vært framført på teater og i NRK.

Straffe, Fjernsynsteatret 1988
Klaar ... En ... Too ... Kjøør, Det Norske Teatret 1989, Fjernsynsteatret 1990
Beruset mann alene i stort rom, Radioteatret 1991
Jakob Sande og Jon Eikemo, trur eg, Det Norske Teatret 1991, Den Nationale Scene 1992
Blomar av det sjuke, Det Norske Teatret 1992
Rått og rote skal med rotom rivast, Dei Nynorske Festspela i Ørsta og Teatret Vårt, 1993
No skin det sol, Teatret Vårt, Det Norske Teatret og Riksteatret 1995
Kvinnen og den svarte fuglen, Teatret Vårt 1996
Det kom ein engel, Sogn og Fjordane Teater 1998


== Referaneer ==


== Eksterne lenker ==
(en) Vidar Sandem på Internet Movie Database 
(no) Vidar Sandem hos Nationaltheatret 
(no) Vidar Sandem hos Sceneweb 
(en) Vidar Sandem hos The Movie Database
Panola County (Texas)

Panola County er et fylke i den amerikanske delstaten Texas. Det ligger i den østlige delen av staten. Det grenser mot Harrison County i nord, Shelby County i sør og mot Rusk County i vest. Det har også grense mot delstaten Louisiana i øst.
Panola Countys totale areal er 2 127 km² hvorav 53 km² er vann. I 2000 hadde fylket 22 756 innbyggere og administrasjonssenteret ligger i byen Carthage. Det har fått sitt navn etter de innfødtes ord for bomull. 


== Eksterne lenker ==
(en) Offisielt nettsted 
(en) Panola County, Texas – kategori av bilder, video eller lyd på Commons
Shelby County (Texas)

Shelby County er et fylke i den amerikanske delstaten Texas. Det ligger i den østlige delen av staten. Det grenser mot Panola County i nord, Sabine County og San Augustine County  i sør, Nacogdoches County i sørvest og mot Rusk County i nordvest. Det har også grense mot delstaten Louisiana i øst.
Shelby Countys totale areal er 2 161 km² hvorav 105 km² er vann. I 2000 hadde fylket 25 224 innbyggere og administrasjonssenteret ligger i byen Center. Shelby County har fått sitt navn etter soldaten Isaac Shelby. 


== Byer ==
Center
Huxley
Joaquin
Shelbyville
Tenaha
Timpson


== Eksterne lenker ==
(en) Offisielt nettsted 
(en) Shelby County, Texas – kategori av bilder, video eller lyd på Commons
Sabine County

Sabine County er et fylke i den amerikanske delstaten Texas. Det ligger i den østlige delen av staten. Det grenser mot Shelby County i nord, Newton County i sør, Jasper County i sørvest og mot San Augustine County i vest. Det har også grense mot delstaten Louisiana i øst.
Sabine Countys totale areal er 1 493 km² hvorav 224 km² er vann. I 2000 hadde fylket 10 469 innbyggere og administrasjonssenteret ligger i byen Hemphill. Sabine County har fått sitt navn etter elven Sabine River. 


== Byer ==
Hemphill
Pineland


== Eksterne lenker ==
(en) Offisielt nettsted 
(en) Sabine County, Texas – kategori av bilder, video eller lyd på Commons
Newton County

Newton County er navnet på seks fylker i USA:

Newton County (Arkansas)
Newton County (Georgia)
Newton County (Indiana)
Newton County (Mississippi)
Newton County (Missouri)
Newton County (Texas)
Gnumeric

Gnumeric er et regneark lisensiert under GNU General Public License. Det finnes i flere språk, bl.a. norsk.


== Referanser ==


== Eksterne lenker ==
Offisielt nettsted 
(en) Gnumeric – kategori av bilder, video eller lyd på Commons
AbiWord

AbiWord er et tekstbehandlingsprogram som faller inn under betegnelsen «åpen programvare», det vil si lisensiert under GNU General Public License. Navnet AbiWord kommer fra det spanske ordet abierto, som betyr «åpen», og det engelske ordet word, som betyr «ord». Programmet kjører under Linux, Mac OS X, Microsoft Windows, ReactOS, BeOS, AmigaOS 4.0 (gjennom Cygnix X11 motoren) og andre operativsystemer.
AbiWord ble opprinnelig grunnlagt av SourceGear Corporation som den første delen av AbiSuite. Dette var en del av et prosjekt som gikk ut på å lage en fullstendig kontorpakke som skulle være åpen programvare, men etterhvert kom SourceGear på kommersielle tanker, og i dag er AbiWord et prosjekt som drives av en frivillig gruppe med utviklere. 
I prosjektet One laptop per child på MIT blir AbiWord brukt som standart tekstbehandlingsprogram på 100-dollars-datamaskinene. I en planlagt samproduksjon på 100–200 millioner laptoper vil dette programmet bli brukt av barn i utviklingsland. 
Når du forsøker å laste ned AbiWord fra nettsiden deres får du beskjed om at programmet ikke er tilgjengelig lenger. 


== Filformater ==
AbiWord kan importere og eksportere flere formater. HTML, Microsoft Word (DOC), Office Open XML (DOCX). 


== Se også ==
Fri programvare
Fri programvare til Windows


== Referanser ==


== Eksterne lenker ==
(en) Offisielt nettsted 
(en) AbiWord – kategori av bilder, video eller lyd på Commons 
(en) AbiWord – galleri av bilder, video eller lyd på Commons
Orange County (Texas)

Orange County er et fylke i den amerikanske delstaten Texas. Det ligger i den østlige delen av staten. Det grenser mot Jasper County og Newton County i nord, Jefferson County i sør og vest og mot Hardin County i nordvest. Det har også grense langs Sabrine River mot delstaten Louisiana i øst.
Orange Countys totale areal er 983 km² hvorav 60 km² er vann. I 2000 hadde fylket 84 966 innbyggere og administrasjonssenteret ligger i byen Orange. 


== Byer ==
Bridge City
Little Cypress
Mauriceville
Orange
Pine Forest
Pinehurst
Rose City
Vidor
West Orange


== Eksterne lenker ==
(en) Offisielt nettsted 
(en) Orange County, Texas – kategori av bilder, video eller lyd på Commons
Deksametason

Deksametason er et syntetisk glukokortikoid. Legemiddelet brukes for å dempe betennelse i en rekke organer, men i Norge er det bare registrert preparater til bruk på øyet. 
Virkningsmekanisme og bivirkninger: Se artikkel om glukokortikoider.


== Tilgjengelige preparater ==
Øyedråper monopreparat
Isopto-Maxidex
Spersadex
i kombinasjon med antibiotika
Maxitrol (+ neomycin og polymyksin)
Sofradex (+ framycetin og gramicidin)


== Covid-19 ==
En del av den medisinske forskning som er utløst av koronaviruspandemien i 2020 er hvorvidt allerede foreliggende legemidler, som var utviklet og benyttet mot andre sykdommer, kan yte gode bidrag i kampen mot covid-19. Blant de mange legemidler som undersøkes i så måte er Deksametason, på grunn av at den akutte voldsomme åndenød som kan true respiratorpasientens liv, skal kunne motvirkes, i samband med kraftigere oksygentilførsel.


== Referanser ==
Valp

En valp (på riksmål skrevet hvalp) er en benevnelse man helst bruker om avkom etter hundedyr, bjørner, rødpanda og halvbjørner. Valpestadiet varer til valpen kan kalles et ungdyr, noe som varierer både mellom og innad i artene.
Avkom etter andre pattedyr har andre benevnelser, som for eksempel lam (sau), killing (geiter), kalv (drøvtyggere), føll (hovdyr) eller rett og slett unge.
Kinney County

Kinney County er et fylke i den amerikanske delstaten Texas. Det ligger i den sørvestlige delen av staten og det grenser mot Edwards County i nord, Uvalde County i øst, Maverick County i sør og mot Val Verde County i vest. Det har også grense mot Mexico i sørvest.
Kinney Countys totale areal er 3 536 km² hvorav 5 km² er vann. I 2000 hadde fylket 3 379 innbyggere og administrasjonssenteret ligger i byen Brackettville. Fylket har fått navn etter nybyggeren Henry Lawrence Kinney. 


== Byer ==
Brackettville
Spofford


== Eksterne lenker ==
(en) Offisielt nettsted 
(en) Kinney County, Texas – kategori av bilder, video eller lyd på Commons
Maverick County

Maverick County er et fylke i den amerikanske delstaten Texas. Det ligger i den sørvestlige delen av staten og det grenser mot Kinney County i nord og mot Zavala County og Dimmit County i øst. Det har også grense mot Mexico i sør og vest.
Maverick Countys totale areal er 3 346 km² hvorav 30 km² er vann. I 2000 hadde fylket 47 297 innbyggere og administrasjonssenteret ligger i byen Eagle Pass. Fylket har fått navn etter kvegoppdretteren og lovgiveren Samuel Maverick. 


== Eksterne lenker ==
(en) Offisielt nettsted 
(en) Maverick County, Texas – kategori av bilder, video eller lyd på Commons
Konservatorium

Konservatorium, også kalt musikkonservatorium, er en offentlig eller privat høyere læreanstalt til utdannelse i musikk.
Historisk drev musikkonservatorier ofte både profesjonell utdannelse av musikere og fritidsundervisning, særlig av barn og unge. Fritidsundervisningen hadde dels et allmenndannelseselement, siden musikkundervisning på grunnleggende og middels nivå var relativt vanlig i borgerlige miljøer som en del av allmenndannelsen, og dels et rekrutteringselement, gjennom at musikalske talenter som senere gikk videre med en mer profesjonell musikkutdannelse gjerne begynte på fritidsundervisningen og ble oppdaget der.
I dag er betegnelsen konservatorium ikke like mye brukt som tidligere, og det er et tydeligere skille mellom institusjoner som gir fritidsundervisning og profesjonell utdannelse i musikk. De sistnevnte har i mange tilfeller fått status som høyskole eller i noen land universitet.


== Norge ==
I Norge finnes det i dag  åtte konservatorier:

Høgskolen i Agder, fakultet for kunstfag
Universitetet i Bergen, Griegakademiet
Musikkonservatoriet i Tromsø
Universitetet i Stavanger, Institutt for musikk og dans
Norges musikkhøgskole
Barratt Due musikkinstitutt
Kunsthøgskolen i Oslo, Fakultet for scenekunst
NTNU, Institutt for musikk


== Eksterne lenker ==
Konservatorieutdanning i Norge
Dimmit County

Dimmit County er et fylke i den amerikanske delstaten Texas. Det ligger i den sørlige delen av staten og det grenser mot Zavala County i nord, Frio County i nordøst, La Salle County i øst, Webb County i sør og mot Maverick County i vest.  
Dimmit Countys totale areal er 3 456 km² hvorav 9 km² er vann. I 2000 hadde fylket 10 248 innbyggere og administrasjonssenteret ligger i byen Carrizo Springs. Fylket har fått navn etter Philip Dimmitt. 


== Eksterne lenker ==
(en) Offisielt nettsted 
(en) Dimmit County, Texas – kategori av bilder, video eller lyd på Commons
Webb County

Webb County er et fylke i den amerikanske delstaten Texas. Det ligger i den sørlige delen av staten og det grenser mot Dimmit County og La Salle County i nord, Duval County i øst, Jim Hogg County i sørøst, Zapata County i sør og mot Maverick County i nordvest. Det har også grense mot Mexico i vest.  
Webb Countys totale areal er 8 743 km² hvorav 48 km² er vann. I 2000 hadde fylket 193 117 innbyggere og administrasjonssenteret ligger i byen Laredo. Fylket har fått navn etter den føderale dommern James Webb. 


== Byer ==
El Cenizo
Laredo
Rio Bravo


== Eksterne lenker ==
(en) Offisielt nettsted 
(en) Webb County, Texas – kategori av bilder, video eller lyd på Commons
Erkeengelen Mikael

Erkeengelen Mikael er den eneste av englene som i Bibelen klart omtales som erkeengel. Av alle englene som er omtalt i Bibelen så er kun tre nevnt ved navn i Bibelens kanon – Mikael, Gabriel og Rafael. Med Den ortodokse kirkes kanon nevnes også Uriel ved navn.
Hans festdag er 29. september eller mikkelsmess som også var høsttakkefest. Fram til 1770 var dette en helligdag i den lutherske statskirke.  Engelen er fremdeles sterkt vektlagt i katolsk liturgi og hagiografi, med egen minnedag, og en felles minnedag med de øvrige erkeengler.Erkeenglene har en sterk posisjon i den katolske kirkes hagiografi og liturgi.


== Nevnt i Bibelen ==
Erkeengelen Mikael er nevnt følgende steder i Bibelen:

Judas 9 -
Jud 1:9 -
Dan 10:13
Dan 10:20
Dan 12:1 – Mikael blir omtalt som «han som verner dine landsmenn», altså Daniels landsmenn (israelittene)
Dan 12:10
Åpenbaringen 12:7 - Ordlyden «Mikael og englene hans» viser at han har engler under seg; det står at de gikk til krig mot dragen (djevelen) og hans engler


== Teologi ==
Ut ifra det som står i Judas 9 og Daniel 12:1 identifiserer mange Mikael med den engelen som ledet israelittene gjennom ødemarken.
Innenfor koptisk kristendom regnes Mikael som «Guds hærfører og den fremste av de sju erkeenglene som står foran Gud.» Boken om erkeengelen Mikaels innsettelse er en koptisk tekst fra 400- eller 500-tallet.
I 1. Tessaloniker 4:16 snakkes det om Guds sønn, Jesus Kristus, og det sies at han skal rope «med en erkeengels røst». I Matteus 28:18 sier Jesus selv: «Jeg har fått all makt i himmelen og på jorden». Dette gjør at noen trosretninger trekker den slutning at engelen Mikael er identisk med Jesus Kristus. Kristendommens hovedstrømmer vil imidlertid avvise et slikt syn, siden Kristus heller blir ansett som én av tre personer innen selve guddommen, helt adskilt fra englene.
Syvendedagsadventistene mener at Mikael er den samme som Jesus. De mener at Mikael var den samme som «Ordet» i Johannesevangeliet kapittel 1, som alle ting ble skapt ved. De mener imidlertid at han er en del av treenigheten og derfor ikke en engel i vanlig forstand.
Jehovas vitner identifiserer også Mikael med Jesus. De peker på at navnet betyr «øverste engel», og at uttrykket aldri finnes i flertall i Bibelen. Selv om ordet bare forekommer to ganger i bibelteksten, mener de at dette antyder at det kun finnes én erkeengel. De henviser til Daniel 10,13,20, Daniel 12,1 og Judas 1,9, som de mener identifiserer Mikael som erkeengel. I Matteus 28,18 sier Jesus: «Jeg har fått all makt i himmelen og på jorden.» Dette gjør at Jehovas vitner trekker den slutning at erkeengelen Mikael er identisk med Jesus Kristus.


== Referanser ==


== Eksterne lenker ==
(en) Archangel Michael – kategori av bilder, video eller lyd på Commons
Aldosteron

Aldosteron er et steroidhormon som produseres i binyrebarken. Det er det sterkeste naturlige mineralkortikoidet. Det spiller en vesentlig rolle i reguleringen av natrium, kalium og syre-basebalansen i organismen.


== Virkningsmekanisme og regulering ==
Se artikkel om steroidhormoner for generell virkningsmekanisme. 
Aldosteron virker på mineralkortikoidreseptorer i nyrenes samlerør, og bidrar til at natrium (Na+)  holdes tilbake, samtidig som kalium (K+) og H+-ioner i større grad skilles ut. Aldosteronets oppgave kan populært sies å være å opprettholde nivået av salt (NaCl), som en del av Renin-angiotensin-aldosteron-systemet for å opprettholde blodtrykket. Utskillelse av aldosteron stimuleres av tørst, hypovolemi, blodtrykksfall, manglende gjennomblødning til nyrene, lavt natrium (hyponatremi) og høyt kalium (hyperkalemi). 


== Sykdommer ==
Årsakene til sykdom deles inn i primære og sekundære. Primær årsak vil si at feilen ligger i selve binyrene. Det er enten en hormonproduserende svulst i binyrene (Conns syndrom), eller en for stor vekst av selve binyren. Sekundær årsak vil si at grunnen til overproduksjonen ikke sitter i binyrene, men skyldes en annen feil i kroppen. Eksempler på dette kan være leversvikt, svekket nyrefunksjon, hjertesvikt eller som et resultat av feilslått diuretikabehandling ("vanndrivende medisiner"). Primær hyperaldosteronisme er den dominerende årsaken til hyperaldosteronisme.Av de primære årsakene vil Conns syndrom utgjøre 75%. Denne svulsten er i 98% av tilfellene godartet. Vanlig behandling er å fjerne svulsten ved operasjon.


== Medikamenter ==
Aldosteronantagonistene spironolakton (Aldactone, Spirix) og eplerenon (Inspra) brukes i behandling av høyt blodtrykk. De virker diuretisk (vanndrivende), men i motsetning til andre diuretika (tiazider og slyngediuretika) gir de ikke kaliumtap, og de kalles derfor også kaliumsparende diuretika. Aldosterontantagonistene brukes som regel i kombinasjon med andre antihypertensiva, og har dokumentert gunstig effekt på dødelighet ved hjertesvikt.


== Referanser ==